Tatoeba sentences — language code: lat
Flagellatique sunt præfecti filiorum Israel, quos constituerant super eos exactores pharaonis dicentes: Quare non implestis mensuram laterum sicut prius, nec heri nec hodie?
Veneruntque præfecti filiorum Israel et vociferati sunt ad pharaonem dicentes: Cur ita agis contra servos tuos?
Paleæ non dantur nobis, et lateres similiter imperantur; en famuli tui flagellis cædimur, et populus tuus est in culpa.
Qui ait: Vacatis otio et idcirco dicitis: "Eamus et sacrificemus Domino".
Amasne nomen tuum?
Non amo nomen meum.
Ite ergo et operamini; paleæ non dabuntur vobis, et reddetis consuetum numerum laterum.
Videbantque se præfecti filiorum Israel in malo, eo quod diceretur eis: Non minuetur quidquam de lateribus per singulos dies.
Occurreruntque Moysi et Aaron, qui stabant ex adverso egredientibus a pharaone, et dixerunt ad eos: Videat Dominus et iudicet, quoniam fœtere fecistis odorem nostrum coram pharaone et servis eius; et præbuistis ei gladium, ut occideret nos.
Epistulam Mariae scripsi.
Reversusque est Moyses ad Dominum et ait: Domine, cur afflixisti populum istum? Quare misisti me? Ex eo enim quo ingressus sum ad pharaonem, ut loquerer in nomine tuo, afflixit populum tuum; et non liberasti eos.
Dixitque Dominus ad Moysen: Nunc videbis quæ facturus sim pharaoni; per manum enim fortem dimittet eos et in manu robusta eiciet illos de terra sua.
Erat autem Moyses octoginta annorum, et Aaron octoginta trium, quando locuti sunt ad pharaonem.
Dixitque Dominus ad Moysen et Aaron: Cum dixerit vobis pharao: "Ostendite signum", dices ad Aaron: Tolle virgam tuam et proice eam coram pharaone, ac vertetur in colubrum.
Ingressi itaque Moyses et Aaron ad pharaonem fecerunt, sicut præceperat Dominus; proiecitque Aaron virgam coram pharaone et servis eius, quæ versa est in colubrum.
Vocavit autem pharao sapientes et maleficos, et fecerunt etiam ipsi magi Aegypti per incantationes suas similiter. Proieceruntque singuli virgas suas, quæ versæ sunt in colubros; sed devoravit virga Aaron virgas eorum.
Induratumque est cor pharaonis, et non audivit eos, sicut dixerat Dominus.
Dixit autem Dominus ad Moysen: Ingravatum est cor pharaonis: non vult dimittere populum.
Vade ad eum mane. Ecce egredietur ad aquas; et stabis in occursum eius super ripam fluminis. Et virgam, quæ conversa est in serpentem, tolles in manu tua dicesque ad eum: Dominus, Deus Hebræorum, misit me ad te dicens: Dimitte populum meum, ut sacrificet mihi in deserto; et usque ad præsens audire noluisti.
Hæc igitur dicit Dominus: In hoc scies quod sim Dominus: ecce percutiam virga, quæ in manu mea est, aquam fluminis; et vertetur in sanguinem.
Pisces quoque, qui sunt in fluvio, morientur, et computrescent aquæ, et tædebit Aegyptios bibere aquam fluminis.
Dixit quoque Dominus ad Moysen: Dic ad Aaron: Tolle virgam tuam et extende manum tuam super aquas Aegypti, super fluvios eorum et rivos ac paludes et omnes lacus aquarum, ut vertantur in sanguinem; et sit cruor in omni terra Aegypti, tam in ligneis vasis quam in saxeis.